****

 **REPUBLIKA HRVATSKA**

**BRODSKO-POSAVSKA ŽUPANIJA**

 **OPĆINA GARČIN**

Na temelju članka 31. stavka 12. i 13. Zakona o poljoprivrednom zemljištu (NN br. 20/2018), **čl. Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture (''Narodne novine'' broj 89/2018)** i članka 32. Statuta Općine Garčin (''Službeni vjesnik Brodsko – posavske županije'' br. 2/2018, 09/18 i 13/18 – pročišćeni tekst), Općinsko vijeće Općine Garčin na 17. sjednici održanoj 03. travnja 2019.g. donijelo je

**ODLUKU**

**o iznosu jamčevine za sudjelovanje u natječaju za zakup poljoprivrednog zemljišta u vlasništvu Republike Hrvatske na području Općine Garčin**

**Članak 1.**

Jamčevina za sudjelovanje u natječaju za zakup poljoprivrednog zemljišta u vlasništvu Republike Hrvatske na području Općine Garčin iznosi 30 % od iznosa početne cijene zakupa i uplaćuje se u korist Proračuna Općine Garčin.

**Članak 2.**

Iznos početne cijene zakupa, sukladno Uredbi o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture (''Narodne novine'' broj 89/2018) iznosi:

1. Početna zakupnina za zakup zajedničkih pašnjaka određena je kao jedinstvena na području Republike Hrvatske i iznosi 250,00 kn/ha,
2. Početna zakupnina za poljoprivredno zemljište u vlasništvu Republike Hrvatske na području Općine Garčin iznosi:
3. oranice, vrtovi, voćnjaci, vinogradi i maslinici – 351,00 kn,
4. livade – 201,00 kn,
5. pašnjaci – 126,00, i
6. trstici, močvare, neplodno tlo – 126,00.

**Članak 3.**

Ponuditeljima koji uspiju u natječaju, jamčevina se uračunava u ponuđenu cijenu, a ponuditeljima koji nisu uspjeli u postupku natječaja, jamčevina će se vratiti u roku 8 dana od dana okončanja postupka natječaja.

Ponuditelji koji uspiju u natječaju i naknadno odustanu od zaključenog ugovora, nemaju pravo na povrat plaćene jamčevine.

**Članak 4.**

 Ova Odluka stupa na snagu u roku 8 dana od dana objave u ''Službenom glasilu Općine Garčin''.

OPĆINA GARČIN

OPĆINSKO VIJEĆE

Klasa: 021-05/19-01/133

Urbroj: 2178/06-01-19-1

Garčin, 03. travnja 2019.g.

 Predsjednik Općinskog vijeća

 Mato Jerković